คือมีเพศสัมพันธ์กับแฟนตอนเดือนมกราป้องกันนะคะ เเล้วหลั่งนอกตลอด แต่ประจำเดือนไม่มา2เดือนแล้วค่ะ แต่มีเลือดออกนิดหน่อย เเล้วก็ไม่มีอีกเลย จะเป็นอะไรไหมคะ
สวัสดีค่ะ การใช้วิธีการหลั่งนอกนั้น ถือเป็นวิธีคุมกำเนิดที่มีประสิทธิภาพต่ำ โดยจะมีโอกาสตั้งครรภ์ได้ประมาณ 4%-22% ดังนั้น หากประจำเดือนไม่มา 2 เดือน แล้วมีเลือดออกมาเพียงเล็กน้อย แนะนำควรตรวจหาการตั้งครรภ์ดูด้วยค่ะ เพราะเลือดที่ออกมาอาจไม่ใช่ประจำเดือนก็ได้ แต่หากตรวจไม่พบการตั้งครรภ์ เลือดที่ออก ก็อาจเป็นประจำเดือนที่มีปริมาณน้อยก็ได้ ซึ่งแนะนำควรสังเกตอาการต่อไปก่อน หากประจำเดือนในรอบต่อๆ ไป ยังคงมีปริมาณที่น้อยมาก หรือประจำเดือนขาดหายไปอีก ก็ควรไปพบแพทย์เพื่อหาสาเหตุ เช่น มีภาวะโลหิตจาง การผลิฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ เป็นต้นทั้งนี้ หากตรวจไม่พบการตั้งครรภ์ และหลังจากนี้ หากจะมีเพศสัมพันธ์อีก ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% และควรใช้ถุงยางอนามัยร่วมด้วย เพื่อป้องกันโรคติดต่อทางเพศสัมพันธ์ค่ะ